Il-Korporazzjoni għas-Servizzi tal-Ilma għamlet qligħ ta’ aktar minn ħames miljun ewro is-sena li għaddiet meta l-istima mill-Gvern ta’ qabel kienet li l-Korporazzjoni titlef mal-ħames miljun ewro fl-operat tagħha. Dan tħabbar mill-Minsitru għall-Enerġija Konrad Mizzi meta ppreżenta l-estimi tal-korporazzjoni għad-diskussjoni fil-Parlament. Il-Minsitru Mizzi qal li dan il-qligħ sar wara eżerċizzju li sar mill-korporazzjoni biex jinqatgħu l-ispejjeż.  Huwa qal li minkejja li din is-sena traħħas il-prezz għall-konsum tal-ilma lill-konsumaturi xorta waħda huwa maħsub li tagħmel qligħ ta’ €50 miljun oħra. Huwa qal li l-Gvern wiret Korporazzjoni b’dejn ta’ €62 miljun u self ieħor ta’ €40 miljun ewro. Il-Ministru Mizzi qal li l-Korproazzjoni qed tneidi proġett kapitali għat-tisfija ta’ ilma tad-drenaġġ biex flok intrema fil-baħar jintuża għal skopijiet industrijali u tal-biedja.  Permezz tal-proġett iffinanzjat minn fondi Ewropej se jinbnew tliet polsihing plants biex jiġġeneraw 70 miljun metru kubu ta’ ilma fis-sena. Dan se jsaħħaħ is-sostenibilità tal-ilma tal-pjan. Huwa qal ukoll li tnaqqas il-ħela ta’ ilma kull siegħa b’madwar 50 metru kubu kull siegħa. Sal-2012 kienu qed jinħlew 492 metru kubu ta’ ilma kull siegħa minħabba ħsarat u leakages oħra. Il-Ministru Mizzi ħabbar ukoll it-twaqqif ta’ kumitat li qed jindirizza r-rimi ta’ skart agrikolu fis-sistema tad-drenaġġ fejn qal li ma ttieħditx azzjoni kontra dan ir-rimi illegali fl-aħħar snin. Huwa qal li fost il-miżuri li se jittieħdu hemm bidliet fil-liġijiet eżistenti. Il-Ministru tal-Enerġija tkellem ukoll dwar is-sistema tal-informatika tal-korporazzjoni fejn qal li l-IBM iffirmat kuntratt ġdid bi spiża inqas ta’ 2.5 miljun ewro.  Il-kumpanija internazzjonali xorta waħda se tipprovdi servizz ta’ appoġġ waqt li qed jitħarrġu impjegati Maltin biex tonqos id-dipendenza fuq l-IBM.